EUROPOS AUDITO RŪMŲ 2012 FINANSINIŲ METŲ FINANSINĖ ATSKAITOMYBĖ

2013/C 288/01

TURINYS

Galutinių 2012 m. Europos Audito Rūmų finansinių ataskaitų patvirtinimas

Audito ataskaita Europos Audito Rūmų vadovybei

Finansinės atskaitomybės ataskaitos ir aiškinamosios pastabos

2012 m. gruodžio 31 d. balansas

2012 m. gruodžio 31 d. pasibaigusių finansinių metų ekonominių rezultatų ataskaita

2012 m. gruodžio 31 d. pasibaigusių finansinių metų pinigų srautų lentelė

2012 m. gruodžio 31 d. pasibaigusių finansinių metų grynojo turto pokyčių ataskaita

Apskaitos metodai ir prie finansinės atskaitomybės ataskaitų pridedamos pastabos

Biudžeto informacija. 2012 finansiniai metai

Nepriklausomo patikinimo ataskaita

Galutinių 2012 m. Europos Audito Rūmų finansinių ataskaitų patvirtinimas

2012 m. Europos Audito Rūmų metinės finansinės ataskaitos buvo parengtos remiantis Europos Sąjungos bendrajam biudžetui taikomu finansiniu reglamentu ir Komisijos apskaitos pareigūno patvirtintomis apskaitos taisyklėmis, kurias privalo taikyti visos institucijos, agentūros ir bendrosios įmonės.

Prisiimu atsakomybę už Europos Audito Rūmų metinių finansinių ataskaitų parengimą ir pateikimą vadovaujantis Finansinio reglamento 68 straipsniu.

Iš leidimus duodančio pareigūno, kuris patvirtino suteikiamos informacijos patikimumą, gavau visą informaciją, kuri yra būtina finansinėms ataskaitoms, atspindinčioms Europos Audito Rūmų turtą ir įsipareigojimus bei biudžeto vykdymą, parengti.

Šiuo dokumentu patvirtinu, kad remdamasis šia informacija ir tomis patikromis, kurias laikiau būtinomis, kad galėčiau šias ataskaitas pasirašyti, turiu pagrįstą patikinimą, kad šiose ataskaitose visais reikšmingais aspektais Europos Audito Rūmų finansinė padėtis bei operacijų ir pinigų srautų rezultatai pateikti teisingai.

FINANSINĖS ATSKAITOMYBĖS ATASKAITOS IR AIŠKINAMOSIOS PASTABOS

2012 m. gruodžio 31 d. balansas

(eurais) Pastaba 2012 m. gruodžio 31 d. 2011 m. gruodžio 31 d. Ilgalaikis turtas Nematerialus turtas 3.1. 2 271 343 799 634 Nekilnojamasis turtas, įranga ir įrenginiai 3.2. 95 437 237 55 724 407 Ilgalaikės gautinos sumos 25 25 97 708 605 56 524 066 Trumpalaikis turtas Trumpalaikės gautinos sumos 3.3. 1 587 108 423 944 Grynieji pinigai ir jų ekvivalentai 3.4. 23 625 043 48 109 130 25 212 151 48 533 074 Iš viso turto 122 920 756 105 057 140 Ilgalaikiai įsipareigojimai Išmokos darbuotojams 3.5. 58 935 308 53 664 443 Kiti ilgalaikiai įsipareigojimai 3.6. 175 000 175 000 59 110 308 53 839 443 Trumpalaikiai įsipareigojimai Trumpalaikiai atidėjiniai 3.7. 3 066 916 898 000 Mokėtinos sumos 3.8. 23 702 306 10 858 973 26 769 222 11 756 973 Iš viso įsipareigojimų 85 879 530 65 596 416 Grynasis turtas 37 041 227 39 460 724 Sukauptas perviršis / deficitas 39 460 724 33 044 880 Metų ekonominis rezultatas (2 419 498) 6 415 844 Grynasis turtas 37 041 226 39 460 724

Pridedamos pastabos yra sudedamoji šios finansinės atskaitomybės dalis.

2012 m. gruodžio 31 d. pasibaigusių finansinių metų ekonominių rezultatų ataskaita

(eurais) Pastaba 2012 m. 2011 m. Komisijos kitoms institucijoms pervestos lėšos 4.1. 117 795 049 115 620 434 Pajamos iš administracinės veiklos 4.2. 19 304 343 19 079 500 Pajamos iš kitos veiklos 4.3. 45 439 38 707 Iš viso pagrindinės veiklos pajamų 137 144 831 134 738 641 Išlaidos darbuotojams 4.5. (103 441 065) (99 838 855) Su turtu susijusios išlaidos 3.1–3.2 ir 4.6. (3 351 126) (2 894 307) Kitos administracinės išlaidos 4.7. (23 543 939) (22 109 488) Veiklos išlaidos 4.8. (18 586) (52 733) Iš viso pagrindinės veiklos išlaidų (130 354 716) (124 895 383) Pagrindinės veiklos perviršis / (deficitas) 6 790 116 9 843 258 Finansinės pajamos 4.9. 59 336 380 229 Finansinės išlaidos 4.10. (20 025) (20 025) Pensijų pokyčiai (– išlaidos, + pajamos) 3.5 ir 4.11. (9 248 924) (3 787 618) Nepagrindinės veiklos perviršis / (deficitas) (9 209 613) (3 427 414) Metų ekonominis rezultatas (2 419 498) 6 415 844

Pridedamos pastabos yra sudedamoji šios finansinės atskaitomybės dalis.

2012 m. gruodžio 31 d. pasibaigusių finansinių metų pinigų srautų lentelė

(eurais) 2012 m. 2011 m. Metų ekonominis rezultatas (2 419 498) 6 415 844 Pagrindinė veikla. Korekcijos Amortizacija 209 828 244 685 Nusidėvėjimas 3 139 253 2 646 567 Rizikos ir mokėjimų atidėjinių padidėjimas (sumažėjimas) 2 168 917 898 000 Trumpalaikių gautinų sumų padidėjimas (sumažėjimas) (1 164 040) 99 583 Su ES subjektais susijusių gautinų sumų padidėjimas (sumažėjimas) 876 7 712 Mokėtinų sumų padidėjimas (sumažėjimas) 12 852 333 3 176 197 Su ES subjektais susijusių įsipareigojimų padidėjimas (sumažėjimas) (9 000) 22 218 Pagrindinės veiklos grynasis pinigų srautas 14 778 669 13 510 806 Investicinės veiklos pinigų srautai Materialaus ir nematerialaus turto pirkimas (–) (44 535 664) (21 019 575) Įplaukos iš materialaus ir nematerialaus turto (+) 2 043 3 055 Investicinės veiklos grynasis pinigų srautas (44 533 621) (21 016 520) Išmokų darbuotojams padidėjimas (sumažėjimas) 5 270 865 347 058 Grynasis pinigų ir jų ekvivalentų padidėjimas (sumažėjimas) (24 484 087) (7 158 656) Pinigai ir jų ekvivalentai metų pradžioje 48 109 130 55 267 786 Pinigai ir jų ekvivalentai metų pabaigoje 23 625 043 48 109 130

Pridedamos pastabos yra sudedamoji šios finansinės atskaitomybės dalis.

2012 m. gruodžio 31 d. pasibaigusių finansinių metų grynojo turto pokyčių ataskaita

(eurais) Grynasis turtas 2012 m. 2011 m. Likutis metų pradžioje 39 460 724 33 044 880 Metų ekonominis rezultatas (2 419 498) 6 415 844 Likutis metų pabaigoje 37 041 226 39 460 724

Pridedamos pastabos yra sudedamoji šios finansinės atskaitomybės dalis.

Apskaitos metodai ir prie finansinės atskaitomybės ataskaitų pridedamos pastabos

1. Bendroji informacija

Europos Audito Rūmai (toliau – Audito Rūmai) įsteigti 1975 m. liepos 22 d., pasirašius Briuselio sutartį ir, kaip Sąjungos išorės audito įstaiga, savo veiklą pradėjo 1977 m. spalio mėn. Jų būstinė yra Liuksemburge.

Europos Audito Rūmų misija

Audito Rūmai yra ES institucija, pagal Sutartį įsteigta tam, kad vykdytų ES finansų auditą. Kaip ES išorės auditorius, Audito Rūmai padeda gerinti ES finansų valdymą ir atlieka nepriklausomo Europos Sąjungos piliečių finansinių interesų sergėtojo vaidmenį.

Audito Rūmai teikia audito paslaugas ir tai darydami įvertina, kaip yra surenkamos ir išleidžiamos ES lėšos. Jie tikrina, ar finansinės operacijos buvo tinkamai užregistruotos ir atskleistos, ar jos buvo teisėtai ir tvarkingai vykdomos ir valdomos, siekiant ekonomiškumo, efektyvumo ir rezultatyvumo. Savo auditų rezultatus Audito Rūmai pateikia aiškiose, aktualiose ir objektyviose ataskaitose. Jie taip pat pateikia savo nuomonę finansų valdymo klausimais.

Audito Rūmai skatina atskaitomybę ir skaidrumą bei padeda Europos Parlamentui ir Tarybai prižiūrėti ES biudžeto vykdymą, ypač per biudžeto įvykdymo tvirtinimo procedūrą. Audito Rūmai įsipareigoja būti efektyvi, viešojo audito ir administravimo tobulinimo srityje pirmaujanti organizacija.

Audito Rūmų finansiniai metai skaičiuojami nuo sausio 1 iki gruodžio 31 d.

2. Teisinis pagrindas ir apskaitos taisyklės

2.1. Pateikimo pagrindas

Audito Rūmų finansinės ataskaitos rengiamos remiantis 2012 m. spalio 25 d. Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomo finansinio reglamento ir 2012 m. spalio 29 d. Komisijos deleguotojo reglamento (ES) Nr. 1268/2012 dėl finansinio reglamento taikymo taisyklių, nuostatomis.

2.2. Apskaitos principai

Pagal Finansinio reglamento 144 straipsnį finansinės atskaitomybės ataskaitose informacija, įskaitant informaciją apie apskaitos politiką, pateikiama tokiu būdu, kad yra užtikrinama, jog ji yra svarbi, patikima, palyginama ir suprantama. Biudžeto sąskaitos rengiamos remiantis Finansiniame reglamente nustatytais biudžeto principais. Jose pateikiama tikra ir teisinga informacija apie biudžeto įplaukas ir išlaidų operacijas.

Finansinė atskaitomybė rengiama remiantis Europos Sąjungos apskaitos taisyklėmis (ES apskaitos taisyklėmis), kurios yra pagrįstos tarptautiniu mastu pripažintais apskaitos standartais, taikomais viešajam sektoriui. Šias apskaitos taisykles, pasikonsultavęs su kitomis institucijomis, patvirtina Komisijos apskaitos pareigūnas.

2.3. Užsienio valiutų likučių ir operacijų vertinimas

Operacijos užsienio valiuta yra perskaičiuojamos į eurus pagal operacijos atlikimo dieną galiojusį valiutos kursą.

Valiutos keitimo pelnas ir nuostoliai, atsiradę atliekant operacijas užsienio valiuta ir perskaičiuojant piniginį turtą ir įsipareigojimus užsienio valiuta, taikant metų pabaigoje galiojančius valiutos kursus, yra pripažįstami ekonominių rezultatų ataskaitoje.

Piniginio turto ir įsipareigojimų užsienio valiuta likučiai metų pabaigoje perskaičiuojami į eurus gruodžio 31 d. galiojančiu keitimo kursu.

2.4. Nematerialusis turtas

Įsigytos kompiuterinės programinės įrangos licencijos parodomos jų įsigijimo verte, atėmus sukauptus amortizacijos ir vertės sumažėjimo nuostolius. Turtas amortizuojamas tiesiniu metodu per ketverių metų laikotarpį. Organizacijos viduje sukurtas nematerialus turtas kapitalizuojamas, jei įvykdomi atitinkami ES apskaitos taisyklių kriterijai. Kapitalizuojamos sąnaudos susideda iš visų tiesiogiai jam priskiriamų sąnaudų, būtinų šiam turtui sukurti, pagaminti ir paruošti naudojimui vadovybės numatomu būdu. Su mokslinių tyrimų veikla susijusios sąnaudos, nekapitalizuotos plėtros sąnaudos ir priežiūros sąnaudos pripažįstamos išlaidomis tada, kai patiriamos.

2.5. Nekilnojamasis turtas, įranga ir įrenginiai

Visas nekilnojamasis turtas, įranga ir įrenginiai parodomi jų įsigijimo verte, atėmus sukauptus nusidėvėjimo ir vertės sumažėjimo nuostolius. Į įsigijimo savikainą įtraukiamos išlaidos, tiesiogiai susijusios su turto įsigijimu arba statyba.

Paskesnės sąnaudos pridedamos prie turto apskaitinės vertės arba, jei taikytina, pripažįstamos kaip atskiras turtas tik tais atvejais, kai yra tikėtina, kad Audito Rūmai ateityje gaus su turtu susijusios ekonominės naudos arba turės jo naudojimo galimybių ir kad galima patikimai įvertinti tokio turto savikainą. Remonto ir eksploatavimo sąnaudos parodomos finansinio laikotarpio, kuriuo jos buvo patirtos, ekonominių rezultatų ataskaitoje. Kadangi Audito Rūmai nesiskolina pinigų, kad finansuotų nekilnojamojo turto, įrangos ir įrenginių įsigijimą, su tokiais pirkimais susijusių skolinimosi sąnaudų nėra.

Žemės ir meno kūrinių nusidėvėjimas nėra skaičiuojamas, nes laikoma, kad jų naudojimo trukmė neribota. Statomo (gaminamo) turto nusidėvėjimas nėra skaičiuojamas, kadangi šis turtas dar nėra naudojamas. Siekiant nustatyti kito turto nusidėvėjimą ir likutinę vertę, nusidėvėjimas yra skaičiuojamas pagal tiesinį metodą, atsižvelgiant į to turto nustatytą naudingo tarnavimo laikotarpį, taikant šias nusidėvėjimo normas:

Pastatai 25 metai arba numatytas naudingo tarnavimo laikas Gamybos priemonės, mechanizmai ir įrankiai 4, 8 metai Baldai ir transporto priemonės 4, 8, 10 metai Kompiuterinė aparatūra 4 metai Speciali įranga nuomojamiems pastatams nuomos trukmė Kiti įrenginiai ir įtaisai 4, 6, 8 metai

2.6. Išmokos darbuotojams

Išmokos darbuotojams yra būsimos pensijų išmokos Audito Rūmų nariams. Pagal 1977 m. spalio 18 d. Tarybos reglamento (EB, Euratomas, EAPB) Nr. 2290/77, nustatančio Audito Rūmų narių tarnybines pajamas (1), 19 straipsnį išmokų pagal šią pensijų sistemą mokėjimas numatomas Sąjungos biudžete, o valstybės narės kartu garantuoja šių išmokų mokėjimą.

Su šių būsimų pensijų mokėjimais susiję įsipareigojimai yra apskaitomi ir atskleidžiami pagal 12 ES apskaitos taisyklę „Išmokos darbuotojams“. Šių įsipareigojimų apskaičiavimo metodikoje atsižvelgiama į pensijų schemos ypatumus, kaip tai nustatyta 25 TVSAS apskaitos taisyklėje.

Pagal 25 TVSAS reikalaujama, kad išmokos, mokamos pasibaigus tarnybos laikotarpiui, būtų įvertintos dabartiniu metu (t. y. tuomet, kai narys įgyja teises į pensiją). Aktuarinis įsipareigojimas yra nustatomas nuolatos, atsižvelgiant tiek į išmokas, pažadėtas per aktyvų darbuotojų gyvenimą, tiek į numatomus atlyginimų padidėjimus. Aktuarinio įvertinimo metodas, naudojamas šiam įsipareigojimui apskaičiuoti, yra „sukauptų teisių į išmokas vienetų projekcijos metodas“ (projected unit credit method).

Įsipareigojimas sumažinamas įvertinta mokesčių, kurie bus taikomi būsimos pensijos išmokoms, suma, kadangi šie mokesčiai sugrįžta į ES biudžetą kaip pajamos.

Pensijų įsipareigojimas yra perskaičiuojamas kiekvienais metais atskaitomybės pateikimo dieną. Ekonominių rezultatų atskaitoje finansinių metų išlaidas pensijoms sudaro per metus išmokėtos pensijos ir metų pabaigoje atliekamos pensijų įsipareigojimo korekcijos, ir vieną ir kitą sumą skaičiuojant be mokesčių. Aktuarinis pelnas ir nuostoliai yra apskaitomi ekonominių rezultatų ataskaitoje.

Dėl galimo „Plano turto“: šiuo metu Audito Rūmai neturi jokio finansiniams pensijų įsipareigojimams skirto turto.

2.7. Atidėjiniai

Atidėjiniai pripažįstami tuomet, kai Audito Rūmai turi dabartinį teisinį arba konstruktyvų įsipareigojimą trečiųjų šalių atžvilgiu, susijusį su praeities įvykiais, ir labai tikėtina, kad tam įsipareigojimui įvykdyti bus reikalingos išteklių išmokos, o suma gali būti patikimai įvertinta. Atidėjiniai būsimiems veiklos nuostoliams nepripažįstami. Atidėjinio suma yra geriausias išlaidų, kurios, kaip numatoma, gali būti reikalingos atskaitomybės dieną turimam įsipareigojimui padengti, įvertis.

2.8. Išlaidų pripažinimas

Pagal Europos Sąjungos apskaitos taisykles operacijos ir įvykiai yra apskaitomi to laikotarpio finansinėje atskaitomybėje, su kuriuo jie yra susiję. Sukauptos išlaidos ataskaitinio laikotarpio pabaigoje pripažįstamos remiantis įvertinta pervedimo įsipareigojimo, kuris turi būti atliktas per tam tikrą laikotarpį, suma. Sukauptos išlaidos skaičiuojamos pagal išsamias veiklos ir praktines gaires, kurių tikslas – užtikrinti, kad finansinės atskaitomybės ataskaitose būtų nurodyta tikra ir teisinga padėtis.

3. Prie balanso pridedamos pastabos

ILGALAIKIS TURTAS

3.1. Nematerialusis turtas

Nematerialaus turto pokyčiai 2012 m. buvo šie:

(eurais) Bendroji apskaitinė vertė 2012 m. sausio 1 d. Įsigijimai Bendroji apskaitinė vertė 2012 m. gruodžio 31 d. Sukaupta amortizacija ir turto vertės sumažėjimas 2012 m. gruodžio 31 d. Grynoji apskaitinė vertė 2012 m. gruodžio 31 d. Kompiuterių programinė įranga 1 280 384 122 962 1 403 346 (1 066 430) 336 916 Nematerialus statomas (gaminamas) turtas 375 852 1 558 575 1 934 427 1 934 427 Iš viso 1 656 236 1 681 537 3 337 773 (1 066 430) 2 271 343

2012 m. nebuvo pripažintos jokios su mokslinių tyrimų veikla susijusios išlaidos.

3.2. Nekilnojamasis turtas, įranga ir įrenginiai

Nekilnojamojo turto, įrangos ir įrenginių pokyčiai 2012 m. buvo šie:

(eurais) Bendroji apskaitinė vertė 2012 m. sausio 1 d. Įsigijimai Perleidimai Pervedimai Bendroji apskaitinė vertė 2012 m. gruodžio 31 d. Sukaupta amortizacija ir turto vertės sumažėjimas 2012 m. gruodžio 31 d. Grynoji apskaitinė vertė 2012 m. gruodžio 31 d. Žemė 776 631 776 631 776 631 Pastatai 58 014 262 42 377 64 803 349 122 859 988 (32 625 657) 90 234 331 Gamybos priemonės ir įrenginiai 301 916 371 089 (20 158) 652 847 (205 087) 447 760 Kompiuterinė aparatūra 4 334 320 660 234 (263 787) 4 730 767 (3 759 898) 970 869 Baldai ir transporto priemonės 2 083 118 2 386 015 (22 607) 4 446 526 (1 503 520) 2 943 006 Kiti įrenginiai ir įtaisai 1 879 098 27 301 (14 571) 1 891 828 (1 831 287) 60 541 Materialus statomas (gaminamas) turtas 25 440 337 39 367 111 — (64 803 349) 4 099 4 099 Iš viso 92 829 682 42 854 127 (321 123) — 135 362 686 (39 925 449) 95 437 237

Pastatas „K3“ buvo pradėtas eksploatuoti 2012 m. lapkričio 15 d. ir šią dieną su juo susijusi suma buvo pervesta iš kategorijos „Statomas (gaminamas) turtas“ į kategoriją „Pastatai“ (žr. 5.3 dalį).

TRUMPALAIKIS TURTAS

3.3. Trumpalaikės gautinos sumos

(eurais) 2012 m. gruodžio 31 d. 2011 m. gruodžio 31 d. Trumpalaikės gautinos sumos, daugiausia susijusios su darbuotojų nacionalinių teisių į pensiją pervedimu 2 030 4 222 Įvairios gautinos sumos, daugiausia susijusios su darbo užmokesčio fondu ir komandiruotėms skirtais avansais 200 942 127 949 Pastatų nuomos ir IT sutarčių atidėtosios sąnaudos 1 382 757 289 518 Iš ES subjektų gautinos sumos 1 379 2 255 Iš viso 1 587 108 423 944

3.4. Grynieji pinigai ir jų ekvivalentai

(eurais) 2012 m. gruodžio 31 d. 2011 m. gruodžio 31 d. Smulkūs grynieji pinigai 1 000 1 000 Banko einamoji sąskaita 2 627 191 1 113 170 Patikos sąskaita 20 996 852 46 994 960 Iš viso 23 625 043 48 109 130

2010 m. sausio 27 d. tarp Europos Audito Rūmų ir Liuksemburgo Banque et Caisse d’Epargne de l’Etat buvo atidaryta patikos sąskaita. Ši patikos sąskaita sudaro sąlygas Audito Rūmams valdyti biudžeto valdymo institucijos pastato „K3“ statybai skirtą biudžetą (žr. 5.3 dalį).

Audito Rūmai patikos sąskaitą naudoja tik esant tam tikroms su Liuksemburgo Banque et Caisse d’Epargne de l’Etat pasirašytoje sutartyje nustatytoms sąlygoms.

Iš šios patikos sąskaitos vykdomi mokėjimai yra išimtinai pervedami į konsorciumo, veikiančio kaip projekto vadovas, pagrindinei veiklai skirtą banko sąskaitą. Projekto vadovas šią pagrindinei veiklai skirtą sąskaitą naudoja vien tik statybos bendrovių sąskaitoms faktūroms apmokėti.

ILGALAIKIAI ĮSIPAREIGOJIMAI

3.5. Išmokos darbuotojams

Įsipareigojimą apskaičiuoja Eurostatas, kuriam kvalifikuotas nepriklausomas ekspertas padeda taikyti metodiką ir nustatyti atitinkamas aktuarines prielaidas.

Įsipareigojimai būsimoms pensijoms mokėti yra apskaičiuojami be mokesčių, kurie bus susigrąžinti iš būsimų pensijų mokėjimų (taip pat žr. 2.6 dalį).

(eurais) 2012 m. gruodžio 31 d. 2011 m. gruodžio 31 d. Bendroji suma 72 804 580 66 526 128 Mokesčių norma (%) (2) 19,05 % 19,33 % Mokesčiai 13 869 273 12 861 685 Suma be mokesčių 58 935 308 53 664 443 Grynojo narių pensijų įsipareigojimo pokyčiai 5 270 865 347 058

Nariams skirtas pensijų planas yra nustatytų išmokų planas. Šiame kontekste nustatytos išmokos yra:

— pereinamojo laikotarpio pašalpa (mokama pasibaigus kadencijai trejus metus),

— ištarnauto laiko pensija,

— invalidumo pensija ir pašalpa,

— maitintojo netekimo pensija (mokama po nario mirties, kai ši ištinka išėjus ar iki išeinant į pensiją).

Yra šios gavėjų, kuriems turi būti skaičiuojamas įsipareigojimas, kategorijos:

— dirbantieji nariai,

— nedirbantys nariai, gaunantys pereinamojo laikotarpio pašalpą,

— nedirbantys nariai, po pereinamojo laikotarpio (vėliau mokėtina pensija),

— į pensiją išėję nariai,

— turintys nuolatinį neįgalumą,

— turintys laikiną neįgalumą,

— našlės ir našliai,

— našlaičiai.

Įvertinant pensijų įsipareigojimą, naudojamasi kintamaisiais dydžiais, susijusiais su ekonominiais ir demografiniais aspektais. Pagrindinės aktuarinės prielaidos yra šios:

Aktuarinė prielaida 2011 m. gruodžio 31 d. 2012 m. gruodžio 31 d. Vidutinis vedusių vyrų ir ištekėjusių moterų amžiaus skirtumas 3 metai 3 metai Tikimybė būti vedusiam (vyrams) Šeimyninė padėtis vertinimo dieną Šeimyninė padėtis vertinimo dieną Tikimybė būti ištekėjusiai (moterims) Šeimyninė padėtis vertinimo dieną Šeimyninė padėtis vertinimo dieną Šeimyninė padėtis Padėtis vertinimo dieną Padėtis vertinimo dieną Našlaičių ir išsiskyrusių sutuoktinių pensijos skaičiavimo koeficientas 0 % 0 % Prognozuojamas pensinis amžius 65 65 Visu schemos veikimo laikotarpiu numatomas infliacijos lygis 1,6 % 1,7 % Nominali diskonto norma (NDN) 4,6 % 3,3 % Reali diskonto norma (RDN) 3,0 % 1,6 % Bendroji darbo užmokesčio augimo norma (BDUAN) 0,0 % 0,0 % Bendroji pensijų perkainojimo norma (BPPN) 0,0 % 0,0 % Individualaus atlyginimo didėjimas (IAD) Nėra (nebent būtų paskiriamas naujas žmogus) Nėra (nebent būtų paskiriamas naujas žmogus) Sveikų žmonių mirtingumo lentelė 2008 ICSLT (3) 2008 ICSLT (3) Neįgaliųjų mirtingumo lentelė Norma, prilyginta trejais metais vyresniam sveikam asmeniui Norma, prilyginta trejais metais vyresniam sveikam asmeniui

3.6. Kiti ilgalaikiai įsipareigojimai

Pasibaigus pastato „K9“ nuomos laikotarpiui, pagal sutartį turi būti išmokėta 175 000 eurų suma.

TRUMPALAIKIAI ĮSIPAREIGOJIMAI

3.7. Trumpalaikiai atidėjiniai

2012 m. sausio 11 d. Komisija nusprendė pateikti ieškinį Tarybai Teisingumo Teisme dėl to, kad ji nepatvirtino 2011 m. ES darbuotojų metinio darbo užmokesčių patikslinimo. Priėmus šį sprendimą į sąskaitas buvo įrašytas trumpalaikis atidėjinys nesumokėtiems 1,7 % siekiantiems darbo užmokesčiams, apskaičiuotiems be mokesčių ir be atskaitymų pensijai. Ta pati nuostata taikoma su 2012 m. liepos–gruodžio mėn. laikotarpiu susijusiam 1,7 % siekiančiam 2012 m. darbo užmokesčių patikslinimui.

Antrasis laikinasis atidėjinys susijęs su neįvykdytu pensijų įmokų sumažinimu – greičiausiai šios lėšos bus sugrąžintos darbuotojams:

— nuo 2011 m. liepos 1 d. – įmokos mažinamos nuo 11,6 % iki 11,0 %

— nuo 2012 m. liepos 1 d. – įmokos toliau mažinamos nuo 11,0 % iki 10,6 %.

3.8. Mokėtinos sumos

(eurais) 2012 m. gruodžio 31 d. 2011 m. gruodžio 31 d. Trumpalaikės mokėtinos sumos 445 830 100 012 Įvairios su darbo užmokesčio fondu ir personalu susijusios mokėtinos sumos 344 427 478 469 Sukauptos sąnaudos 22 864 727 10 224 170 Konsoliduotiems ES subjektams, daugiausia Europos Vadovų Tarybai ir Parlamentui, mokėtinos sumos 47 322 56 322 Iš viso 23 702 306 10 858 973

4. Prie ekonominių rezultatų ataskaitos pridedamos pastabos

4.1. „Iš Komisijos kitoms institucijoms pervestos lėšos“: ši suma atitinka Audito Rūmų Komisijai teikiamus mėnesinius lėšų pareikalavimus siekiant papildyti jų banko sąskaitą.

4.2. „Pajamos iš administracinės veiklos“: šią eilutę daugiausia sudaro iš narių ir darbuotojų atlyginimų atliekami atskaitymai, susiję su mokesčiais ir socialinėmis įmokomis.

4.3. „Kitos veiklos pajamos“, be kita ko, susidaro gavus pelną dėl valiutos keitimo kurso.

4.4. Buvo gautos šios pajamos, atlikus su valiutų keitimu susijusius ir su juo nesusijusius sandorius: (eurais) 2012 m. 2011 m. Iš sandorių, susijusių su valiutų keitimu, gautos pajamos 41 910 12 301 Iš sandorių, nesusijusių su valiutų keitimu, gautos pajamos 137 102 921 134 726 340 Iš viso pajamų 137 144 831 134 738 641

4.5. „Išlaidos darbuotojams“ apima nariams, statutiniams darbuotojams, sutartininkams ir laikiniems darbuotojams mokamus atlyginimus. Pereinamojo laikotarpio pašalpos buvusiems nariams ir mokesčiai, susiję su narių pensijomis ir pereinamojo laikotarpio pašalpomis, taip pat yra įtraukiami į punktą „Pensijų pokyčiai“ (žr. 4.11 dalį).

4.6. „Su turtu susijusias išlaidas“ sudaro materialaus ir nematerialaus turto nusidėvėjimas / amortizacija.

4.7. Svarbiausi „Kitų administracinių išlaidų“ punktai buvo: — pastatų nuoma ir susiję mokesčiai, — IT ir telekomunikacijos, — komandiruočių išlaidos, — valymo ir saugos paslaugos.

4.8. „Veiklos išlaidos“, be kita ko, susidaro dėl su valiutos keitimo kursu susijusių nuostolių.

4.9. „Finansines pajamas“ sudaro Audito Rūmų einamojoje ir patikos sąskaitose uždirbtos banko palūkanos.

4.10. „Finansines išlaidas“ sudaro Audito Rūmų einamajai ir patikos sąskaitoms taikomi banko mokesčiai.

4.11. Punktas „Pensijų pokyčiai“ apima visas su Audito Rūmų narių pensijomis susijusias išlaidas. Šias išlaidas sudaro per metus išmokėtos pensijos ir pereinamojo laikotarpio pašalpos, taip pat metų pabaigoje atliekamos visų būsimų pensijų išmokų įsipareigojimo korekcijos. Tai paaiškina tarp dvejų metų atsiradusį skirtumą. (eurais) 2012 m. 2011 m. Grynojo narių pensijų įsipareigojimo pokyčiai 5 270 865 347 058 Išmokėtos senatvės pensijos 2 590 511 2 506 455 Išmokėtos maitintojo netekimo pensijos 350 485 373 724 Išmokėtos pereinamojo laikotarpio pašalpos 1 785 937 1 192 009 Išmokėtos invalidumo pensijos 23 809 71 494 Per metus išmokėtų pensijų tarpinė suma 4 750 742 4 143 682 Korekcinis koeficientas 163 476 121 472 Iš mokėjimų išskaičiuoti mokesčiai (936 159) (824 594) Bendras pensijų pokytis 9 248 924 3 787 618

5. Kiti svarbūs atskleidimai

5.1. Neapibrėžtasis turtas

Tiekėjai, vykdydami sutartinius įsipareigojimus, suteikė šias banko garantijas:

(eurais) 2012 m. gruodžio 31 d. 2011 m. gruodžio 31 d. Kelionių agentūra 50 000 50 000 Pastato „K1“ renovacija 2 500 2 500 Pastato „K3“ projekto valdymas 7 096 680 6 765 339 Automobilių parko išperkamoji nuoma — 60 000 Draudimo bendrovė 1 361 — Telekomunikacijos 20 000 20 000 Iš viso 7 170 541 6 897 839

5.2. Įsipareigojimai dėl būsimo finansavimo

(eurais) 2012 m. gruodžio 31 d. 2011 m. gruodžio 31 d. Pastatų veiklos nuoma 2 579 580 6 336 852 IT priemonių, automobilių ir kitos įrangos veiklos nuoma 1 044 344 862 449 Tarpinė suma 3 623 924 7 199 301 Įsipareigojimai pagal dar nepanaudotus asignavimus – RAL („Restant à liquider“, neįvykdyti įsipareigojimai) – atėmus 2012 m. sukauptas sąnaudas 1 385 871 8 258 004 Iš viso 5 009 795 15 457 305

(„Neįvykdyti“ – RAL) įsipareigojimai yra biudžeto apskaitos elementas, parodantis neįvykdytų įsipareigojimų vertę. Ši vertė yra lygi skirtumui tarp prisiimtų įsipareigojimų ir mokėjimų, kuris atsiranda dėl to, kad tarp įsipareigojimo prisiėmimo ir mokėjimo įvykdymo praeina tam tikras laiko tarpsnis.

5.3. Audito Rūmų pastatų projektai

Audito Rūmai įsikėlė į savo pagrindinį pastatą („K1“) 1988 metais, o 1990 metais jį nusipirko kartu su žeme, ant kurios jis stovi. 1999 metais Audito Rūmai pasirašė bendrąjį susitarimą su Liuksemburgo valstybe, kuriuo jiems buvo suteikta teisė 49 metus naudoti antrą žemės sklypą (su teise pratęsti vieną kartą) pristatomam pastatui („K2“) už vieno euro mokestį. Tačiau nusprendus statyti antrąjį pristatomą pastatą („K3“), dėl skirtingų priemonių vykdant projektą taikymo 2008 m. vasario 22 d. Liuksemburgo valstybė ir Audito Rūmai turėjo sudaryti naują bendrąjį susitarimą.

Kai dėl dviejų su dviem minėtais pristatomais pastatais („K2“ ir „K3“) susijusių žemės sklypų, valstybė juos pardavė Audito Rūmams už simbolinę 1 euro kainą.

Jei Audito Rūmai savo ruožtu kada nors nuspręstų perleisti kurį nors pastatą trečiajai šaliai, kuri nėra Bendrijos įstaiga ar institucija, Audito Rūmai grąžins žemę valstybės nuosavybėn už simbolinį 1 eurą. Valstybė taip pat turi galimybę pirkti pastatą už nepriklausomo eksperto nustatytą kainą. Tuo atveju, jei ji nuspręs nepasinaudoti šia galimybe, pastato pirkėjams ji suteiks teisę naudotis žeme.

Liuksemburge biurų pastatus leidžiama eksploatuoti 15 metų, vėliau jie privalo būti modernizuoti, siekiant atitikti taikomus sveikatos, saugos ir aplinkosaugos standartus. Šie privalomi su sveikata ir sauga susiję darbai buvo atlikti pastate „K1“. Darbai yra užbaigti, o oficialus galutinis jų priėmimas buvo patvirtintas 2010 metais. Pastatas „K2“ buvo pradėtas eksploatuoti 2003 m. lapkričio mėn. ir turi iki 2018 m. galiojantį „eksploatacijos leidimą“ (autorisation d’exploitation).

Pastato „K3“ statybos darbai prasidėjo 2010 m. kovo mėn. Pirmoji finansavimo dalis sudarė 55 milijonus eurų, antroji finansavimo dalis sudarė 11 milijonų eurų, trečioji finansavimo dalis 2011 m. sudarė 7 milijonus eurų, o pirmoji ketvirtosios išmokos dalis 2012 m. sudarė 3 milijonus eurų. Šios ketvirtosios išmokos dalis buvo išleista 2012 m., o skirtumas yra įtrauktas į „neįvykdytus įsipareigojimus“ (RAL) (žr. 5.2 dalį).

2009 m. birželio 15 d., paskelbus atvirą kvietimą teikti pasiūlymus, Audito Rūmai pasirašė paslaugų sutartį su konsorciumu, kuris vadovaus pastato „K3“ statybos projektui. Projekto vadovas, be kita ko, yra atsakingas už sutarčių su statybos bendrovėmis Audito Rūmų vardu sudarymą ir pasirašymą, darbų vykdymo stebėjimą ir atitinkamų sąskaitų faktūrų tikrinimą prieš jas apmokant. Po to, kai atsakingos Audito Rūmų tarnybos patikrina ir duoda leidimą apmokėti sąskaitas faktūras, projekto vadovas sumoka statybos bendrovėms. Atsižvelgiant į šį kontekstą, projekto vadovas prisiima finansinius įsipareigojimus statybos bendrovių atžvilgiu. Kita vertus, sutartyje tarp Audito Rūmų ir projekto vadovo reikalaujama, kad Audito Rūmai turėtų pakankamai lėšų, neviršijant to, kas yra numatyta biudžete, padengti projekto vadovo įsipareigojimus statybos bendrovių atžvilgiu. Kad tai užtikrintų, Audito Rūmai pasirašė patikos sutartį su vietos banku, per kurį gauna lėšas, kurias skyrė biudžeto valdymo institucija. Tuo pačiu, naudojant patikos sutartį, yra apsaugomas Sąjungos finansinis interesas.

2012 m. lapkričio 15 d. pradėtas eksploatuoti pastatas „K3“.

5.4. Galimas reikšmingas įsipareigojimas dėl teisminių ginčų (4)

Nėra.

(1) OL L 268, 1977 10 20, p. 1.

(2) Suapvalinta

(3) Tarptautinė valstybės tarnautojų gyvenimo trukmės lentelė

(4) ES apskaitos taisyklė Nr. 10 „Atidėjimai, neapibrėžtieji įsipareigojimai ir neapibrėžtasis turtas“.